ຜູ້ນໍາ ສະຫະລັດ ແລະອັງກິດ ຢືນຢັນ ອີກຄັ້ງນຶ່ງ ໃນຄວາມສໍາພັນພິເສດ (ເບິ່ງສະໄລດ໌ກັບວີດີໂອ)
ປະທານາທິບໍດີ ໂອບາມາ ແລະນາຍົກລັດຖະມົນຕີ ກາເມຣອນ ໄດ້ຢັ້ງຢືນອີກຄັ້ງໃໝ່ ເຖິງຄວາມສໍາພັນພິເສດ ລະຫວ່າງສອງປະເທດ ໃນງານລ້ຽງອາຫານຄໍ່າ ທີ່ທໍານຽບຂາວ.
ປະທານາທິບໍດີບາຣັກ ໂອບາມາແຫ່ງສະຫະລັດແລະນາຍົກລັດຖະມົນຕີອັງກິດ ທ່ານ David Cameron ໄດ້ຢືນຢັນອີກຄັ້ງໃໝ່ເຖິງຄວາມສໍາພັນພິເສດລະຫວ່າງສອງປະເທດ ໃນງານກິນລ້ຽງອາຫານຄໍ່າຢ່າງເປັນທາງການຫລູຫລາ ໃນແລງວັນພຸດວານນີ້ທີ່ທໍານຽບ ຂາວ ມີແຂກຮັບເຊີນຈໍານວນຫລາຍກວ່າ 300 ທ່ານພາກັນຫຼຽວເບິ່ງໃນຂະນະທີ່ພວກຜູ້ນໍາທັງ ສອງ ກ່າວຍ້ອງຍໍຄວາມສໍາພັນທາງສ່ວນໂຕ ແລະທາງການທູດຂອງພວກທ່ານໃນການ ດື່ມອວຍພອນໃຫ້ກັນແລະກັນນັ້ນ ທ່ານໂອບາມາໄດ້ອ້າງຄໍາເວົ້າຂອງມື້ລາງນາຍົກລັດຖະ ມົນຕີ Churchill ແຫ່ງອັງກິດທີ່ໄດ້ເວົ້າເຖິງເປົ້າໝາຍແລະຈຸດປະສົງອັນຍິ່ງໃຫຍ່ຂອງພັນ ທະມິດຂອງພວກເຮົາ ຂະນະທີ່ຜູ້ນໍາອັງກິດໄດ້ສະແດງການຄໍານັບຕໍ່ປະທານາທິບໍດີສະຫະ ລັດວ່າ ເປັນພັນທະມິດ ເປັນຄູ່ຮ່ວມມືແລະເປັນເພື່ອນ ໃນຕອນເຊົ້າວັນພຸດວານນີ້ ທ່ານໂອບາມາແລະທ່ານກາເມຣອນໄດ້ທໍາການໂອ້ລົມສົນທະ ນາກັນເລື້ອງສະຖານະການໃນອັຟການິສຖານບ່ອນທີ່ຄວາມເຄັ່ງຕຶງໄດ້ເພີ່ມທະວີຂຶ້ນຫລັງ ຈາກທະຫານສະລັດຄົນນຶ່ງທີ່ຖືກກ່າວຫາວ່າ ເປັນຜູ້ສັງຫານປະຊາຊົນ 16 ຄົນໃນການ ເປີດສາກຍິງປືນໃສ່ຜູ້ຄົນຢ່າງບໍ່ເລືອກໜ້າເມື່ອໄວໆມານີ້ ປະທານາທິບໍດີໂອບາມາ ກ່າວວ່າ ເຫດການທີ່ໂສກເສົ້າໃນຫວ່າງບໍ່ເທົ່າໃດມື້ຜ່ານມາຢູ່ໃນ ອັຟການິສຖານເປັນຄໍາເຕືອນອັນນຶ່ງທີ່ສະແດງໃຫ້ເຫັນວ່າພາລະກິດຍັງຄົງມີຄວາມຫຍຸ້ງ ຍາກຢູ່ແຕ່ກໍາລັງຂອງສະຫະລັດແລະກຸ່ມເນໂຕ້ໄດ້ທໍາຄວາມຄືບໜ້າຢ່າງສໍາຄັນ